U Vatrogasnu zajednicu općine Sveti Ivan Žabno udruženo je deset dobrovoljnih vatrogasnih društava. Sva društva su aktivna i uredno preregistrirana, o čemu brine predsjedništvo i zapovjedništvo zajednice.
Predsjedništvo i zapovjedništvo vodi brigu i o svim ostalim aktivnostima na području djelovanja; preventivne aktivnosti, vjerske aktivnosti za vrijeme uskršnjih blagdana, obilježavanje Dana vatrogastva, općinskog natjecanja i to svake godine, nabavka vatrogasne opreme, obilježavanja obljetnica društava, usavršavanja vatrogasnih kadrova (održavanje vatrogasnih tečajeva; Vatrogasne mladeži, Ispitanih vatrogasaca, Vatrogasaca I klase, Vatrogasnih dočasnika, Vatrogasnih dočasnika I klase i osposobljavanja pučanstva). Dakako za aktivnosti osposobljavanja ima odobrenja Ministarstva unutarnjih poslova.
Predsjednik i zapovjednik zajednice su članovi predsjedništva i zapovjedništva Vatrogasne zajednice Koprivničko-Križevačke županije u čijem radu također aktivno sudjeluju.